6. Ex tempore RAJKA SLAPERNIKA

za likovne, literarne izdelke in fotografijo

Tema: VODA

Lepo vas vabimo, da v sklopu našega **UNESCO projekta SKUPAJ Z NAMI** sodelujete na že tradicionalnem Ex temporu Rajka Slapernika. Ex tempore smo poimenovali po našem domačem slikarju Rajku Slaperniku. Že vrsto let se navezuje na naš UNESCO-v projekt na točno določeno temo. Letos vas vabimo, da ustvarjate na temo **VODA.**

 Slika, ki vsebuje besede na prostem, drevo, nebo, črno in belo

Opis je samodejno ustvarjen

**NAVODILA ZA LIKOVNO USTVARJANJE**

Učenci lahko ustvarjajo v katerikoli likovni tehniki, tehnike lahko poljubno kombinirajo med seboj. Natečaj razpisujemo za risbe, slike in grafike. Format likovnega dela ni omejen. Za slike in risbe je priporočeno, da ni manjši od A3 (risalni list), grafike so lahko tudi manjše.

Bodite ustvarjalni pri izbiri likovnega motiva. Upodobite lahko:

* žanrske motive življenja ob vodi nekoč in danes,
* živali, ki živijo ob vodi in v vodi,
* krajine z vodnimi objekti: jezera, ribniki, potoki, slapovi …,
* moderna preoblikovanja na temo vode.

**Lepo prosimo, da so vsa likovna dela opremljena s spremljevalnim listom, ki ga najdete na koncu tega razpisa.**

**Likovne izdelke pošljite na:**

**OŠ in vrtec Sveta Trojica**

**Meznaričeva 1**

**2235 Sveta Trojica v Slov. goricah**

**s pripisom za 5. ex tempore RAJKA SLAPERNIKA.**

**NAVODILA ZA LITERARNO USTVARJANJE**

Pri pisnih izdelkih priporočamo, da učenci in dijaki :

• napišejo umetnostno besedilo na temo voda (pesem, kratka zgodba, pravljica, anekdota ipd.);

• pri oblikovanju besedil na razpisano temo upoštevajo značilnosti besedilne vrste oziroma žanra, umetniški slog. Besedila naj bodo kreativna, inovativna in izvirna.

**Vsa dela morajo biti opremljena z naslednjimi podatki:**

• naslov izdelka,

• ime in priimek avtorja,

• starost/razred avtorja, kategorija,

• naslov šole,

• ime in priimek mentorja.

Vsaka šola lahko pošlje največ deset literarnih prispevkov na posamezno triado. Besedila pošljete v Wordu na mail[**metka.beber@ostrojica.si**](mailto:metka.beber@ostrojica.si)

**NAVODILA ZA FOTOGRAFIJE**

En avtor lahko pošlje tudi več fotografij ali cikel. Fotografije so lahko črno-bele ali barvne.

**Fotografije pošljete na mail** [**metka.beber@ostrojica.si**](mailto:metka.beber@ostrojica.si)**. Vsaka fotografija naj bo shranjena z imenom avtorja in v takšni obliki, da jo bomo lahko natisnili in urejali.**

Slika, ki vsebuje besede na prostem, nebo, oblak, megla

Opis je samodejno ustvarjen Slika, ki vsebuje besede na prostem, voda, oblak, nebo

Opis je samodejno ustvarjen

Vse izdelke bo ocenjevala strokovna komisija, sestavljena iz priznanih umetnikov iz lokalne skupnosti. Izdelke bomo razdelili po kategorijah:

* vrtec (likovni izdelki),
* I. triada (likovni in literarni izdelki),
* II. triada (likovni, literarni izdelki in fotografije),
* III. triada (likovni, literarni izdelki in fotografije),
* srednja šola (likovni, literarni izdelki in fotografije).

V vsaki kategoriji bomo podelili 1 Slapernikovo nagrado in 3 Slapernikova priznanja.

Vsa dela, ki bodo izbrana za razstavo, dobijo priznanja za sodelovanje na 6. Ex temporu RAJKA SLAPERNIKA.

Vsak učenec naj ustvari individualno delo. Skupinski izdelki niso primerni, saj težje podelimo Slapernikove nagrade in priznanja.

**Vsa dela nam, prosim, pošljite do petka, 28. februarja 2025.** Kasneje del žal ne bomo mogli več sprejemati, saj se bo strokovna komisija sestala že teden zatem.

Nagrajena dela bodo razstavljena v avli kulturnega doma v Sveti Trojici. Kasneje bo razstava potovala po UNESCO šolah.

Slapernikove nagrade in priznanja bomo podelili na UNESCO dnevu, ki bo v četrtek, 30. marca 2025 na naši šoli.

Na otvoritev bomo povabili nagrajene avtorje in njihove mentorje. Bodite čimbolj ustvarjalni. Želimo vam prijetno ustvarjanje.

Metka Beber, UNESCO koordinatorica OŠ in vrtca Sveta Trojica

**Unescov projekt *SKUPAJ Z NAMI - Voda***

*6. EX TEMPORE RAJKA SLAPERNIKA*

SPREMNI LIST za likovne izdelke

|  |  |
| --- | --- |
| **Naziv in naslov šole** |  |
| **Avtor** |  |
| **Starost (razred, letnik)** |  |
| **Likovna naloga** |  |
| **Likovna tehnika** |  |
| **Likovni motiv** |  |
| **Leto nastanka** |  |
| **Mentor,**  **kontakt mentorja** |  |